A)

Produktionsområdet for druerne til fremstilling af vinene »Conegliano Valdobbiadene — Prosecco«, som er omhandlet i artikel 1, stk. 1, dækker det bakkede område i følgende kommuner: Conegliano, San Vendemiano, Colle Umberto, Vittorio Veneto, Tarzo, Cison di Valmarino, San Pietro di Feletto, Refrontolo, Susegana, Pieve di Soligo, Farra di Soligo, Follina, Miane, Vidor og Valdobbiadene. Området er specifikt afgrænset som følger: Udgangspunktet for afgrænsningen er Fornace (175 meters højde), omkring tre km vest for Valdobbiadene, hvor den administrative grænse mellem kommunerne Valdobbiadene og Segusino møder vejen mellem Valdobbiadene og Segusino. Afgrænsningen følger derefter den administrative grænse mellem disse kommuner indtil Col Antich, hvor den svinger i en højde på 500 m, som fortsætter til Ca'Pardolin i nærheden af Combai, hvorfra den forlader højden på 500 m og følger vejen til byens torv, først på Cimavilla-vejen og derefter på Trieste-vejen. Derfra når den ad den vej, der fører til kirken, Duel-mejeriet, hvorefter den løber langs bakkekammen og krydser Miane-Campea-vejen, løber op ad Tenade-bakkerne og når fra kammen Tre Ponti på Follina-Pieve-vejen i Soligo. Efter krydsning af vejen går grænsen op ad Croda di Zuel-bakken og fortsætter langs kammen og passerer over Santa Lucia-kapellet i en højde på 356 m over landsbyen Zuel di Là og over Resera. Grænsen følger derefter Resera-Tarzo-vejen, indtil den støder ind i Revine Tarzo-vejen. Fra ovennævnte kryds når grænsen ad den samme vej Tarzo og derefter Corbanese indtil krydset med Refrontolo-Cozzuolo-vejen i Ponte Maset. Derefter fortsætter den gennem kommunerne Tarzo og Vittorio Veneto, indtil den når den lokale vej »dei Piai« og »delle Perdonanze«. Den følger ovennævnte vej indtil det punkt, hvor den møder Cervada-floden, hvorefter den følger floden, indtil den møder Cozzuolo-Vittorio Veneto-vejen, fortsætter i retning af Vittorio Veneto, indtil den krydser vejen fra Conegliano i Vittorio Venetos centrum. Derefter stiger den op mod Conegliano indtil San Giacomo di Veglia, hvorfra den løber tilbage mod San Martino di Colle Umberto. Efter landsbyen Campion drejer den mod højre langs lokalvejen San Martino og når til Colle Umberto, hvor den stiger mod hovedvej 51 (også kaldet Alemagna) indtil afkørsel 5, hvorfra den fortsætter mod Conegliano. Grænsen passerer Gai-krydset med Pontebbana eller hovedvej 13 og følger den nye ringvej omkring byen Conegliano og støder sammen med hovedvej 13 ved Ferrera. Ad hovedvejen når grænsen Susegana og drejer umiddelbart efter byen mod vest langs vejen til Colfosco, også kaldet »strada della Barca«. Fra Colfosco fortsætter grænsen ad »Mercatelli«-vejen til afkørslen til Falze, hvor den drejer mod Pieve di Soligo langs den gamle vej (Ponte Priula — Pieve di Soligo, som fører til Chisini-vejen). Grænsen går henover byens centrum og fortsætter ad Schiratti-vejen til Soligo, hvor den drejer til venstre og fortsætter ad hovedvejen mellem Soligo og Ponte di Vidor, krydser Farra di Soligo, Col San Martino, Colbertaldo og Vidor to Ponte di Vidor, som den passerer til venstre for at nå til Bigolino. Efter Bigolino forlader grænsen den vej, der fører til Valdobbiadene, drejer til venstre og følger hovedvejen fra ENEL-kraftværket til landsbyen Villanova efter at have krydset La Roggia-vandløbet. Derefter følger den vandløbet indtil flodterrassen over floden Piave. Den følger terrassen (se det vedhæftede regionale kort »Definizione limite terrazza alluvionale«) og stiger mod Valdobbiadene-Segusino-vejen til kapellet i San Giovanni efter San Vito. Derfra følger den hovedvejen Valdobbiadene-Segusino og går tilbage til Fornace, hvor den lukker det afgrænsede områdes perimeter.